KRISTUS ON RIITTÄVÄSTI 2/2
Toivotko koskaan, että voisit saada voimansiirron luovuttajalta, -
jonka voima sopisi täydellisesti heikkouteesi?
Raamattu sanoo, että Kristus ja Hänen armonsa riittävät kaikkeen.
Mikä estää sinua panemasta inhimillistä luontoasi sivuun -
ja uskomasta, että Jeesus on riittävästi?
Aiheeni "Kristus on riittävästi" nousee laulusta, -
joka on tuonut seurakuntaamme paljon uutta elämää.
Tehköön se saman sinulle.
EDELLISESSÄ JAKSOSSA
Kristus on riittävästi. Mitä "riittävästi" merkitsee sinulle?
Onko Kristus sinulle juuri ja juuri riittävästi -
vai uskotko, että Hän on enemmän kuin riittävästi?
Lauloimme tänään: "Kristus on minulle kaikki kaikessa."
Kuunnelkaa: "Kristus on palkintoni ja kaiken rakkauteni kohde.
Mikään tässä maailmassa ei voi ikinä olla tarpeeksi.
Jokaisessa koetuksessa sieluni laulaa: En käänny takaisin, olen vapaa.
Kristus on minulle riittävästi.
Kaikki, mitä tarvitsen, on Sinussa. Kaikki, mitä tarvitsen.
Kristus on minulle kaikki kaikessa."
Kun julistat, että Jeesus Kristus on riittävästi, -
huudat avuksesi Hänen voimaansa, -
joka sopii täydellisesti meidän heikkouteemme.
Mitä "riittävästi" merkitsee sinulle?
Pienennätkö Jumalan kipusi tasolle vai uskotko, että Jumala, -
joka ymmärtää kärsimyksesi ja kantoi sen harteillaan, -
antoi ruumiinsa pahoinpideltäväksi, jotta elämämme voisi herätä eloon?
"Riittävästi" tarkoittaa, että uskomme, että voimme kulkea voitossa -
ja että Jeesus, voittaja, auttaa meitä saavuttamaan läpimurtoja -
ja toteuttamaan Jumalan tarkoituksen. Elämä ei saa lannistaa sitä.
Noustaan esiin ylösnousemususkossa siihen, mihin meidät on kutsuttu.
"Kristus on riittävästi" ei ole pientä.
Se on enemmän kuin tarpeeksi.
Voimme vähätellä Kristusta tai lisätä Häneen jotain, kuten galatalaiset.
He löysivät Jeesuksen Kristuksen.
Ensin Kristus oli heille riittävästi, -
mutta sitten jotkut apostolit alkoivat puhua heille seuraavasta askeleesta.
"Teillä on nyt Kristus, saisiko olla vähän tekoja?"
"Haluaisitteko jotain muuta?"
He halusivat lisätä jotain siihen, että Kristus on riittävästi.
Paavali pysyy tuskin nahoissaan kirjoittaessaan heille.
Muissa kirjeissä hän etenee hitaasti, -
mutta galatalaisten kohdalla hän ei voinut odottaa.
Hän menee suoraan asiaan jakeessa 6, -
heti lyhyen rauhan tervehdyksen jälkeen: -
"Minua kummastuttaa, että te niin äkkiä käännytte hänestä, -
joka on kutsunut teidät Kristuksen armossa, -
pois toisenlaiseen evankeliumiin, joka kuitenkaan ei ole mikään toinen; -
on vain eräitä, jotka hämmentävät teitä -
ja tahtovat vääristellä Kristuksen evankeliumin."
Salomo sanoo, ettei Jumalan työhön tule lisätä mitään (Saarn. 3:14).
Ihmisluonto haluaa joko lisätä siihen jotain tai ottaa siitä jotain pois.
Voin laulaa "Kristus on riittävästi", ja se koskettaa minua, -
mutta mieleni haluaa kontrolloida kaikkea.
Kun vanha luonto hallitsee, se haluaa selvittää asiat itse.
Se haluaa huolehtia ja ratkaista kaikki asiat.
Sunnuntaisin laulan: "Kristus on riittävästi", mutta viikolla, -
kun makaan sängyssä silmät auki, mietin, miten teen sen ja sen asian -
ja muistanko tehdä sitä ja tätä. Mieleni on kontrollifriikki.
Yksi parhaista Jumalan lahjoista on terävä äly ja toimiva mieli, -
mutta älyllinen ylpeys on täysin eri asia.
Älyllinen ylpeys, joka voi täyttää elämän, tarkoittaa, -
että luotamme omaan kykyymme järkeillä, älyymme ja logiikkaamme -
enemmän kuin uskomme Jumalaan. Tästä on kyse ateismissa.
Ateisti on ihminen, joka uskoo enemmän omaan älyynsä -
kuin siihen, että Jumala voisi olla olemassa.
"Me hajotamme maahan järjen päätelmät ja jokaisen varustuksen, -
joka nostetaan Jumalan tuntemista vastaan..." (2. Kor. 10:5)
Oma mieleni on uhka, jos se haluaa järkeillä ja ratkaista kaiken itse.
Mieleni on kontrollifriikki, ja se haluaa myös hallita tunteitani.
Syyllisyydentunto, masennus tai tuomion pelko -
saattavat täyttää meidät, kun laulamme "Kristus on riittävästi".
Syyllisyys ei saa ajaa meitä siihen, että yritämme tehdä enemmän.
Ehkä pitäisi käydä enemmän kirkossa, tehdä hyviä tekoja, tehdä jotain.
Ehkä tarvitsen lisää lakeja.
Ihmisen on vaikea uskoa, että Kristus riittää.
Mielemme yrittää ottaa vallan ja tunteemme uskottelevat meille, -
että meidän on tehtävä vielä jotain, eikä sanoma Jeesuksesta riitä.
On pakko saada tehdä jotain.
Meidän on vaikea hyväksyä, että Kristus todella riittää.
Lihamme haluaa hallita valintojamme, niin että vaikka se, -
että Kristus on kaikkeni, merkitsee kaikkea Kristuksen riittävyyttä -
ja tulee osakseni, kun tunnustan Kristuksen elämäni Herraksi, -
lihamme haikailee yhä takaisin vanhaan elämäämme.
Jos emme ole kiinni Jumalassa, se haluaa toteuttaa -
vanhaa luontoamme, asioita, joista Jeesus on meidät lunastanut.
Jos sielumme ei ole kiinni Jumalassa, Kristus on melkein tarpeeksi, -
mutta meidän on silti ratkaistava asiat itse ja huolehdittava enemmän.
Koemme syyllisyyttä ja ajattelemme, että meidän on tehtävä vielä jotain, -
ehkä rukoiltava tai paastottava enemmän.
Se tarkoittaa, ettei Kristus oikeastaan riitä meille.
Kolossalaiskirjeessä puhutaan kauniisti siitä, että Jeesus on suurin.
Siinä sanotaan, että Hän on ennen kaikkea muuta -
ja kaiken yläpuolella, kaikkia herruuksia ylempi.
Jos arvostan älyäni enemmän kuin Häntä, -
Pyhä Henki ei enää hallitse elämääni -
enkä usko, että Jeesus on riittävästi.
Ymmärrättekö tämän?
Minun on siis päätettävä, onko Kristus todella riittävästi.
Raamatussani on alaotsikoita, jotka jakavat luvut pienempiin osiin.
Kolossalaiskirjeen luvuissa 2 ja 3 ne puhuvat Kristuksesta -
ja siitä, että Kristus on kaikki kaikessa.
Teeman näkee jo alaotsikoista: "Ei filosofiaa, vaan Kristus."
"Ei lakihenkisyyttä, vaan Kristus."
"Ei lihallisuutta tai maailmallisuutta, vaan Kristus."
Kristus on minulle riittävästi.
Kaikki, mitä tarvitsen, on Hänessä. Kaikki, mitä tarvitsen.
Risti edessäni, maailma takanani.
En käänny takaisin, koska Jeesus on riittävästi.
Kristus on riittävästi.
Kun mieleni yrittää ottaa hallinnan, ratkaista kaiken itse ja järkeillä -
eikä meinaa uskoa, että usko Jeesukseen on riittävästi, -
jakeet Kol. 2:8―10 ovat sopivaa luettavaa.
"Katsokaa, ettei kukaan saa teitä saaliikseen järkeisopilla -
ja tyhjällä petoksella..." Huomatkaa, "tyhjällä petoksella".
Yritämme usein selvittää asiat itse, varsinkin, jos päämme on terävä.
Se lupaa paljon, mutta lopputuloksena on pelkkää tyhjyyttä.
Jos et usko, tutki joitakin historian älykkäimmistä ihmisistä.
Jonkin ajan kuluttua heidän elämänsä ovat todella usein tyhjää täynnä.
Järkeily lupaa paljon, mutta antaa vähän.
Jos yritän asettaa älyni, jonka Jumala on antanut lahjaksi -
minulle, lunastetulle lapselleen, Kristuksen edelle, -
ja sanon silti, että Kristus on riittävästi, Raamattu sanoo, -
ettemme saa antaa kenenkään huijata itseämme tyhjällä petoksella -
ja ihmisten filosofialla. Filosofia ei itsessään ole pahasta, -
vain silloin, jos se asettuu Jumalan tuntemisen edelle, -
väittää tietävänsä asiat paremmin kuin Jumalan sana -
ja tarkoittaa sitä, että luotamme omaan kykyymme järkeillä.
"...tyhjällä petoksella, pitäytyen ihmisten perinnäissääntöihin -
ja maailman alkeisvoimiin eikä Kristukseen.
Sillä hänessä asuu jumaluuden koko täyteys ruumiillisesti..."
Kristuksessa on koko Jumalan täyteys ja riittävyys.
"...ja te olette täytetyt hänessä..." Hänessä teillä on riittävästi.
Kristus on riittävästi.
Kristus on riittävästi!
"ja te olette täytetyt hänessä, joka on kaiken hallituksen ja vallan pää"
Tämä on sanottu hienosti Message-käännöksessä: -
"Varokaa ihmisiä, jotka yrittävät hämmentää teitä suurilla sanoilla.
He haluavat vetää teidät loputtomiin väittelyihin, joista ei ole hyötyä.
He levittävät ajatuksiaan ihmisten tyhjien perinteiden ja taikauskon -
kautta, mutta se ei ole Kristuksen tapa. Kaikki Jumalasta on Hänessä, -
niin että näette ja kuulette Hänet selvästi.
Ette tarvitse teleskooppia, mikroskooppia tai horoskooppia..."
Miksi? Koska Kristus on riittävästi.
"Ette tarvitse teleskooppia, mikroskooppia tai horoskooppia -
ymmärtääksenne Kristuksen täyteyden."
Jeesus on riittävästi, ei vain juuri ja juuri riittävästi.
Riittävä armo tarkoittaa kaikkea sitä, minkä tarvitsemme.
Kaikki Jumalan lupaukset, kaikki Pyhän Hengen voima, -
kaikki Pelastajan armo ja rakkaus on Jeesuksessa. Se on riittävästi.
Älä anna inhimillisten periaatteiden hallita sinua, -
jos ne ovat ristiriidassa sen kanssa, mitä Jumalan sana sanoo sinulle.
Lisäksi: "Ei lakihenkisyyttä, vaan Kristus", sanoo alaotsikko -
Kolossalaiskirjeen luvussa 2 omassa Raamatussani.
Kol. 2:14: -
"ja pyyhki pois sen kirjoituksen säädöksineen, joka oli meitä vastaan"
Ihmiset haluavat uskon, joka on täynnä sääntöjä ja lakeja siitä, -
mitä saa tehdä, maistaa ja koskettaa ja mitä taas ei.
He määrittävät uskonsa kielloilla eivätkä sillä, mitä Kristus on tehnyt.
"ja pyyhki pois sen kirjoituksen säädöksineen, joka oli meitä vastaan -
ja oli meidän vastustajamme..."
Se myrkyttää suhteemme Jeesukseen ja uskomme siihen, että Hän riittää.
Galatalaiset eivät voineet uskoa, että Kristus on riittävästi.
Paavali ihmettelee sitä ja sanoo heitä älyttömiksi (Gal. 3:1).
Alkuperäinen kreikan sana tarkoittaa ääliötä tai idioottia.
Eräässä käännöksessä käytetäänkin juuri sanaa "idiootti".
Galatalaiset yrittivät lisätä evankeliumiin sääntöjä ja lakeja.
Voimmeko siis tehdä mitä haluamme?
Jos armo kattaa kaiken, onko millään mitään väliä?
Kun todella uskomme, että Jeesus on meille riittävästi, -
se saa meidät elämään tiettyjen periaatteiden mukaan -
ja voittamaan kiusaukset, jotka yrittävät tuhota meidät.
Jos uskomme, että Kristus on riittävästi, -
emme etsi tietä Hänen luokseen syyllisyyden tai tekojen kautta -
todistaaksemme, että Hän riittää.
Olen nähnyt, kuinka joissakin maissa ihmiset roikkuvat kärryjen perässä -
yrittäen lepyttää jumaliaan.
Jos me yrittäisimme miellyttää Jumalaa noudattamalla lakeja, -
se ei koskaan riittäisi. Kaikki tekomme ovat kuin pilaantunut kana.
Se voi näyttää kelvolliselta, mutta siitä ei ole mihinkään.
Lakihenkisyydestä on meille harmia ja se on meitä vastaan.
Kol. 2:15. "Hän riisui aseet hallituksilta ja valloilta -
ja asetti heidät julkisen häpeän alaisiksi; -
hän sai heistä hänen kauttaan voiton riemun." Rakastan tätä.
Ystävä, älä yritä löytää tietä Kristuksen luo lakihenkisyyden -
tai kovemman yrittämisen kautta. Kun Kristus on riittävästi, -
olet kuin ne, jotka tuntevat Jumalansa. Tunnet Jeesuksen.
Dan. 11:32. "niitten joukko, jotka tuntevat Jumalansa, -
pysyy lujana ja tekee tehtävänsä." Se on perusta suurille teoille.
Se, että Kristus on riittävästi, ei tarkoita, ettemme tekisi mitään.
Tuolta pohjalta lähtevät suuret ponnistukset ja yritykset -
ja valtavan suuri luovuus, -
kun vain uskomme, että Jeesus Kristus on riittävästi.
Ei lakihenkisyyttä, vaan Kristus.
Ei lihallisuutta, maailman tapoja -
ja palaamista niihin asioihin, joista meidät on lunastettu, vaan Kristus.
Kol. 3:1―3. "Jos te siis olette herätetyt Kristuksen kanssa, -
niin etsikää sitä, mikä on ylhäällä, jossa Kristus on, istuen Jumalan -
oikealla puolella. Olkoon mielenne siihen, mikä ylhäällä on, -
älköön siihen, mikä on maan päällä. Sillä te olette kuolleet..."
Joskus vanha luonto alkaa pitää elämää.
Se on kuoletettava esimerkiksi laulamalla: "Kristus on riittävästi."
Silloin kerromme lihalle, että asiat, jotka yhä yrittävät petkuttaa meitä -
ja houkutella meidät siveettömyyteen, eivät vie meitä mihinkään.
Hyvän elämän perusta on Kristus.
Käännytään pois asioista, jotka yrittävät hallita meitä ja uskotaan, -
että Kristuksen kautta olemme kuolleet niille. Katsotaan Kristukseen.
Mille sinun on sanottava: "Nyt riittää!"
Tv-ohjelman katsojat, mille asioille teidän on sanottava: "Nyt riittää!"
Sano mille tahansa toiminnalle, huolelle, ajatukselle, filosofialle, -
joka yrittää nousta Jumalan tuntemisen yläpuolelle -
joko lisäämällä Kristukseen jotain tai ottamalla Hänestä jotain pois, -
että nyt riittää. Nyt riittää!
Olen päättänyt seurata Jeesusta. En käänny takaisin.
Jos menetät näyn tulevaisuudesta, käännyt helposti menneeseen.
Pietari oli kalastaja, kun Jeesus pelasti hänet ja käski seurata itseään.
Kun näytti siltä, että kaikki toivo Jeesuksen suhteen oli mennyt, -
mitä Pietari teki? Hän palasi menneeseen ja meni kalastamaan.
Osa opetuslapsista tuli mukaan.
Se, jotka menettää näyn tulevai- suudesta, palaa menneeseen.
mutta jos uskot, että Kristus riittää, voit sanoa: "Olen päättänyt -
seurata Kristusta, en käänny takaisin. Risti edessäni, maailma takanani, -
en käänny takaisin. Filosofian tyhjä petos ei huijaa minua, -
eivät myöskään lait ja säännöt ja omassa voimassa yrittäminen -
eikä se, että sallisin maailman vaikuttaa itseeni.
Uskon ja olen päättänyt seurata Jeesusta. Olen saanut tarpeekseni -
uudistumattomasta mielestä, syyllisyydestä ja lihallisuudesta.
Kristus riittää! Olen päättänyt seurata Jeesusta, en käänny takaisin.
Risti on edessäni, maailma takanani, en käänny takaisin.
Olen päättänyt seurata Jeesusta."
Ehkä sinunkin mielesi yrittää välillä hallita kaikkea.
Sen on saatava ratkaista kaikki itse.
Uskon, että terävä äly ja terve mieli ovat hienoja lahjoja Jumalalta, -
mutta saatamme alkaa ylpeillä terävästä päästämme -
ja uskoa järkeemme Jumalan sijaan. Se on tyhjää petosta.
Jotkut eivät löydä Jumalaa, koska uskovat vain omaan järkeensä.
Paavali meni Ateenaan, joka oli täynnä filosofeja, -
epikurolaisia ja stoalaisia.
Epikurolaiset uskoivat, että kaikki, mikä tuntui hyvältä, oli hyvää.
Se, mikä on hyväksi yhdelle, ei välttämättä ole sitä toiselle.
Se oli tyhjää petosta.
Stoalaiset olivat älykköjä. Kaiken filosofian ja ajattelun takana oli äly.
Siihen he luottivat.
Kaiken tuon keskellä Ateenassa oli patsas tuntemattomalle jumalalle.
Ajattelunsa keskellä he tunnustivat, etteivät todella tunteneet Jumalaa.
Paavali sanoi, että he etsivät aina jotakin uutta ajatusta tai asiaa, -
mutta heidän tulisi etsiä Jeesusta. Hänessä elämme, -
liikumme ja olemme. Kaikki on Kristuksessa.
Kristus on riittävästi. Paavali esitteli heille tuntemattoman Jumalan.
Kristuksessa meillä on avaimet jokaiseen voittoon, -
jokaisen lupauksen täyttymys ja ratkaisu jokaiseen tilanteeseen.
Kaikki se on Kristuksessa.
Olen opiskellut Raamattua 20 vuotta.
Tein siitä maisterintutkinnon ja opiskelen nyt tohtoriksi.
Sen seurauksena olen alkanut opettaa Raamattua myös muille.
Uskon ja tiedon sekä arkielämän ja tiedemaailman välillä on aina jännite.
Ratkaisun etsiminen tuohon jännitteeseen -
on saanut minut opiskelemaan aina vain pidemmälle.
Olen oppinut, että joskus meidän on elettävä kysymysten kanssa.
Jumala ei aina anna meille kaikkia vastauksia.
Kohtasinpa mitä tahansa, yritän selvittää asian pohtimalla.
Joskus se on vahvuus, usein heikkous.
Kaikkea ei voi ratkaista järjen avulla.
Suurin uskonkriisi elämässäni ja samalla myös älyllinen kriisi -
oli se, kun äitini sairastui vakavasti.
Uskovina perheeni päätti, ettemme hyväksyisi sitä, vaan rukoilisimme.
Hämmästyimme, kun Jumala vastasi rukouksiimme.
Sairaus eteni, ja lääkäri sanoi, että äidin jalat olisi amputoitava.
Se järkytti, mutta päätimme jatkaa rukousta, koska Jumala oli vastannut.
Uskoimme näkevämme Jumalan ratkaisevan tilanteen.
Leikkauspäivä koitti, ja äidin molemmat jalat amputoitiin.
Oli kuin jokin sisälläni olisi mennyt rikki.
Olin kriisissä, koska tämä ei sopinut käsitykseeni uskosta.
Minun oli kysyttävä Jumalalta: "Mikä on totta? Mitä minä nyt teen?
Miten selviän tästä?" Sillä matkalla olen edelleen.
En usko, että "Kristus on riittävästi", tarkoittaa, -
ettemme koskaan pettyisi tässä maailmassa.
Jumala antaa meille sen, mitä tarvitsemme, -
jotta voisimme sitä, mitä meidän tulee olla.
Kristus on minulle riittävästi.
Kaikki, mitä tarvitsen, on Sinussa.
Kaikki, mitä tarvitsen.
Kristus on minulle kaikki kaikessa.
Pelastukseni riemu, -
tämä toivo ei koskaan petä.
Taivas on kotimme.
Jokaisessa myrskyssä sieluni laulaa: -
Jeesus on täällä, -
Jumalalle olkoon kaikki kunnia.
Kristus on minulle riittävästi.
Kaikki, mitä tarvitsen, on Sinussa.
Kaikki, mitä tarvitsen.
Olen päättänyt seurata Jeesusta.
En käänny takaisin.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
UUSI ALBUMI HILLSONGILTA: -
GLORIOUS RUINS -ERIKOISPAINOS CD- TAI DVD-MUODOSSA.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
GLORIOUS RUINS -ALBUMIN ERIKOISPAINOS -
SEKÄ BRIANIN JA BOBBIEN OPETUSSARJA PAKETTINA.
Kiitos seurastasi, arvostan sitä. Uskon, että tulevina viikkoina -
tulet huomaamaan, että Jeesus riittää voittoisaan elämään.
Hän on ennen kaikkea. Raamattu sanoo, että Hänessä on kaikki -
tai että Hän pitää kaiken kasassa elämässämme ja perheessämme.
Jumala siunatkoon sinua!
Suomennos: Anni Lähteenmäki